**Møtereferat**   
Hovedstyremøte

30.10.2017, kl. 18:00-20:00 Auditoriet ved stallen

|  |  |
| --- | --- |
| Innkalt: | Referat sendt til: |
| Lilly Schøyen – konstituert leder  Jan Erik Weinbach Svein Haagård  Tonje Norheim Tangerud  Kristine Celius  Harald Hjermann (varslet forfall)  Alpin v/ Knut Munte Olsen  Barneidrett v/Silje Aaberge Aalbu  Handbak v/Dag Andre Mo (forfall)  Handball v/Ole Johnny Uthus  Hopp v/Sondre Dalaker  Karate v/Jardar Falck Husum  Klatring v/Idunn Litlere (varslet forfall)  Langrenn v/Tommy Harjo  Orientering v/Jorunn Albretsen (varslet forfall)  Svømming v/Hildegunn Loftesnes (forfall)  Taekwondo v/Olav Arild Barsnes  Trim v/ Iren Norheim (forfall)  Turn v/Agna Hollekve (forfall) | Lilly Schøyen – konstituert leder  Jan Erik Weinbach Svein Haagård  Tommy Harjo  Tonje Norheim Tangerud  Kristine Celius  Harald Hjermann (vara for Cecilie)  Alpin v/ Knut Munte Olsen  Barneidrett v/Silje Aaberge Aalbu  Handbak v/Dag Andre Mo  Handball v/Harald Mo  Hopp v/Sondre Dalaker  Karate v/Jardar Falck Husum  Klatring v/Idunn Litlere  Langrenn v/Tommy Harjo  Orientering v/Jorunn Albretsen  Svømming v/Hildegunn Loftesnes  Taekwondo v/Olav Arild Barsnes  Trim v/ Iren Norheim  Turn v/Agna Hollekve |

**Saksliste:**

Sak 9/17 Dugnad i SIL-hytta

Sak 10/17 Høringssvar til rapport om flerbrukshall. Høringssvarfrist 07.11.2017

Sak 11/17 Ymse

Hoppgruppa vil orientere om hoppbakker.

**Behandling av sakene**

Sak 9/17 Dugnad i SIL-hytta ble fastsatt til 13.november 2017**.** Lilly, Tonje, Tommy, og Knut stiller.

Sak 10/17 Lilly innledet

Gruppediskusjon.

Oppsummering av gruppediskusjonen:

1. **Behov for idrettshall/romprogram**

Prosjektgruppens innstiling er:

* + Fleirbrukshall(l 25x45m ) med 2 sett garderobar og minimum 100 m2 lager.
  + Basishal(l 20 x 25 m)
  + Skytebane 1,5 meter og 10 skiver.
  + Sosialt rom som klubblokale og kiosk.

SIL sine merknader:

* + Behovet er **stort** – sannsynligvis større enn forslaget vil dekke.
  + Studentspretten alene har behov for mer enn 90 % av den tilbudte halltiden på kvelden.
  + Handballen trenger også ideelt sett dobbelt så mye kapasitet som de bruker i dag.
  + Forslaget dekker i realiteten så vidt 2017-behovet, og ikke 2027-behovet. Vi spår et større behov i fremtiden.
  + Ekstramerknader
    1. Vi bør understreke viktigheten av at hallen oppfyller internasjonale krav – eks: høyde i hallen, er 7 m nok? (innspill fra håndballen).
    2. Parkering bør holdes utenfor prosjektet og finansieres av kommunen.

1. **Lokalisering**

Innstilling fra prosjektgruppa: Plassering ved Sognahallen

SILs merknader:

* + SIL savner en bedre utredning av plassering ved idrettshallen.
  + Plassering er ikke det viktigste, men vi vil likevel si noe om det.
  + De gruppene som plassering har betydning for ønsker samlokalisering med idrettshallen. Dette er SILs største grupper; Handball, Taekwondo, karate.
  + Fordeler SIL ser ved en plassering ved idrettshallen:
    - Nærhet til idrettshallen er en fordel mtp. arrangement, konkurranser osv. – Det er en stor fordel om unge utøvere slipper å gå ut i kulda, selv om det er kort vei mellom Sognahall-plasseringen og idrettshallen. Alternativt må det utarbeides en måte å gå tørrskodd fra hall til hall på.
    - Parkering: SIL kan ikke se at det er problematisk ved idrettshallen. Der er det nok av plasser allerede.
    - Teknisk fordel å ha fordelt lokaler på to steder ved flere arrangement på en gang -slik at parkering og innkjøring også er fordelt på to steder.

1. **Eigarskap**

Innstilling frå prosjektgruppa: Eier: Sognahallen AS

SILs merknader:

* SIL savner en utredning av andre alternativ, herunder kommunalt eller fylkeskommunalt eierskap.
* SIL frykter at Sogndal Fotball gjennom eierskap i Sognahallen skal få monopol
  + Breddeidretten har dårlig erfaring med Sognahallens drift. De målene som ble satt da Sognahallen ble bygd, er ikke innfridd.
  + Eksempel
    - Taekwondo og karate «kastet ut» fra Sognahallen i vår.
    - Dårlig vedlikehold av kvåle stadion
    - Dekket i Sognahallen holder ikke mål osv
* SILs grupper ønsker og trenger forutsigbarhet og stabilitet
  + - * Dette kan også oppnås med avtaler med private aktører, men SIL er en dugnadsdrevet organisasjon som sliter med å håndheve avtaler opp mot profesjonelle bedrfter. Hvis SIL skal drives som en bedrift trenger vi fulltidsansatte.

1. **Årlig økonomi**

SILs merknader**:**

* Kommunen sitt bidrag må økes. Vi må ha en finansieringsmodell hvor kommunen forplikter seg. Dette må være transparent. Pengene må synliggjøres og fordeles rettferdig.
* SOGNDAL KOMMUNE har gått med 190 millioner i overskudd de siste 6 årene. Vi har lavest gjeldsgrad av alle kommunene i fylket. Kan ikke kommunen bidra mer?
* Leieprisene må være en pris som vi kan leve med. Gruppene kan ikke jobbe seg i hjel på dugnader og tyne næringslivet mens kommunen «kommer unna» med å verken drive eller finansiere.
* SILs organisasjon har ikke kapasitet til å drive arrangement og kiosk på denne måten som det legges opp til i rapporten. Eksempelvis:
  + Handballen driver allerede kiosk som finansierer dommerutgifter.
  + Om SIL skal drive kiosk på den foreslåtte måten i steden så vil det bli en ekstra utgift for håndballen. Det er videre vanskelig å se at vi skal klare å få inn 120 000 kroner i året på det.
  + I tillegg må det spørres om vi bør basere oss på å selge enda mer brus og godteri til ungene.

Styret skal ha et arbeidsmøte 2. november hvor innspillene skal samles til et høringssvar. Det skal forsøkes å få til et høringssvar sammen med SIL Fotball og studentspretten om mulig.

Vedr. fristen 7. november. SIL v /Kristine Celius sender en e-post til Krakhellen og spør om det er ok at vi sender via idrettsrådet innen den 16. november. Vi må ha en garanti for at det ikke kommer for sent da.

Sak 11/17 Ymse

Hopp v/Sondre Dalaker orienterte om arbeidet med å få hoppbakker i Rindabotten.

Lilly fra styret orienterte om viktige datoer fremover:

* + - * Årsmøte settes til den 19.3.18,
      * Hovedstyremøte 14.12.17: Hovedtema: sponsoravtaler.

VIPPS – alle kan få – kontakt Tonje.

Sogndal, 30.10.2017

Kristine Celius  
for styret i SIL  
-sekretær-